wickkiey/tamil-wikipedia-chunked huggingface dataset:
# பன்றிக்களை

***பன்றிக்களை (Amaranthus)***, திரளாக **அமரந்த்** *(amaranth)* எனப்படுகிறது. பன்றிக்களை என்பது உலகெலாம் பரவிய ஆண்டுத் தாவரமாகவோ பருவத் தாவரமாகவோ அமைகிறது. சில பன்றிக்களை இனங்கள் கீரையாகவோ போலிக் கூலங்களாகவோ அழகு தாவரங்களாகவோ பயிரிடப்படுகின்றன. பெரும்பாலான பன்றிக்களை இனங்கள் கோடைப் பருவக் களைகளாக அமைகின்றன. கோடையில் அல்லது இலையுதிர் காலத்தில் பூனை மென்மயிர் போன்ற அடர் இதழ்கள் அமைந்த மஞ்சரிகள் பூக்கின்றன. பன்றிக்களை இனங்களின் பூக்களும் இலைகளும் தண்டும் கடல்நீலம் முதல் செஞ்சிவப்பு வரையிலான பல மிளிரும் வேறுபடுகின்றன, இவை கிடைநிலையில் 3 அடி முதல் வண்ணங்களில் 8 அடிவரை வளர்கின்றன. இதன் உருளையான நாரிழை கொண்ட சதைப்பற்றுள்ள தண்டு போலானது (உள்ளீடற்றது). காடிகள் (வரிப்பள்ளங்கள்) அமைந்தது. முதிர்ந்ததும் அதில் சிற்றிலைகள் அமைகின்றன. இந்தப் பேரினத் தாவரங்கள் இதற்கு மிகவும் நெருங்கிய செலோசியா பேரினத்துடன் பல பான்மைகளையும் பயன்பாடுகளையும் பகிர்கின்றன.
# பன்றிக்களை

## விவரிப்பு

பன்றிக்களைப் பேரினத்தில் உள்ள இனங்கள் ஆண்டு அல்லது பருவச் செடிகளாக அமைகின்றன. பூக்கள் மூன்று முதல் ஐந்து புறவிதழ்களும் சூலகங்களும் கொண்டுள்ளன. ஆனால், இதன் குடும்பத்தில் 7 பொலன்மணி கட்டமைப்பு பெரும்பாலும் பரவலாக அமைகிறது. மஞ்சரிகள் பெரிய கதிர் வடிவத்தில் அமைகின்றன; கதிரின் முனையில் இருந்து அச்சுக்குச் செல்லும்போது வண்ணத்திலும் பாலின இயல்பிலும் மாறுபவை. மஞ்சரியின் குஞ்சம் நிமிர்ந்தோ வளைந்தோ ஒவ்வொரு இனத்துக்கும் அகலத்திலும் நீளத்திலும் வேறுபடுகின்றன. பூக்கள் சிறு கூரான புல்லிகளுடனும் முள்வகைப் பூவடிச் சிற்றிலைகளுடனும் ஆரச் சீரொருமை வாய்ந்தனவாக உள்ளன; இவை ஒருபாலினம் அல்லது இருபாலினம் கொண்டமையலாம்].
# பன்றிக்களை

## வகைபாட்டியல்

*பன்றிக்களைகள்* பேரின மட்டத்திலும் சில இனங்களிலும் கூட, பல்வகைமைப் புறவடிவப் பான்மைகளைக் கொண்டுள்ளன. இது அமரந்தேசியே குடும்படுத்தையும் அக்குடும்பம் காரோபில்லேல்சு தாவரப் பகுப்பையும் சேர்ந்தது. இது இப்பேரினத்தின் வகைபாட்டியலைச் சிக்கலானதாக ஆக்குகிறது. வகைபாட்டு அறிஞர்கள் இப்பேரினம் வகைப்படுத்த அரியது எனவும் கலப்பினமான த்ன்மை கொண்டது எனவும் கருதுகின்றனர்.
# பன்றிக்களை

## இனங்கள்

பன்றிக்களைப் பேரினத்தில் பின்வரும் இனங்கள் அமைகின்றன:  
- *Amaranthus acanthochiton* – பச்சைக் காடியின
- *Amaranthus acutilobus* – a synonym of *Amaranthus viridis*
- *Amaranthus albus* – வெண்பன்றிக்களை, கவிழ் பன்றிக்களை
- *Amaranthus anderssonii*
- *Amaranthus arenicola* – சந்தில் பன்றிக்களை
- *Amaranthus australis* – தென்புலப் பன்றிக்களை
- *Amaranthus bigelovii* – பிகிலோ பன்றிக்களை
- *Amaranthus blitoides* – பாய் பன்றிக்களை, முந்துருத்தும் பன்றிக்களை
- *Amaranthus blitum* – ஊதாநிற பன்றிக்களை
- *Amaranthus brownii* – பிரவுன் பன்றிக்களை
- *Amaranthus californicus* – கலிபோர்னியா பன்றிக்களை
- *Amaranthus cannabinus* – ஓதச் சதுப்புப் பன்றிக்களை
- *Amaranthus caudatus* – love-lies-bleeding, pendant amaranth, tassel flower, *quilete*
- *Amaranthus chihuahuensis* – சில்குவாகுவான் பன்றிக்களை
- *Amaranthus crassipes* – விரவும் பன்றிக்களை
- *Amaranthus crispus* – முறுமுறுப்பிலை பன்றிக்களை
- *Amaranthus cruentus* – ஊதா பன்றிக்களை, rசெம்பன்றிக்களை மெக்சிகோ கூலமணி பன்றிக்களை
- *Amaranthus deflexus* – பெரிய பழப் பன்றிக்களை
- *Amaranthus dubius* – ஈரல் பன்றிக்களை, *காதாப்பை*
- *Amaranthus fimbriatus* – முனைக்குஞ்ச பன்றிக்களை
- *Amaranthus floridanus* – புளோரிடா பன்றிக்களை
- *Amaranthus furcatus*
- *Amaranthus graecizans*
- *Amaranthus grandiflorus*
- *Amaranthus greggii* – கிரெகு பன்றிக்களை
- *Amaranthus hybridus* – மென் பன்றிக்களை, செம்பன்றிக்களை
- *Amaranthus hypochondriacus* – வேல்சு இளவரசர் இறகு
- *Amaranthus interruptus* – ஆத்திரேலியப் பன்றிக்களை
- *Amaranthus minimus*
- *Amaranthus mitchellii*
- *Amaranthus muricatus* – ஆப்பிரிக்கப் பன்றிக்களை
- *Amaranthus obcordatus* – பெக்கோசு பெயர் பன்றிக்களை
- *Amaranthus palmeri* – பல்மர் பன்றிக்களை
- *Amaranthus polygonoides* –வெப்ப மண்டலப் பன்றிக்களை
- *Amaranthus powellii* – பச்சைப் பன்றிக்களை, போவெல் பன்றிக்களை
- *Amaranthus pringlei* – பிரிங்கிள் பன்றிக்களை
- *Amaranthus pumilus* – நெய்தற் பன்றிக்களை
- *Amaranthus retroflexus* – செவ்வேர் பன்றிக்களை, இயல்பு பன்றிக்களை
- Amaranthus saradhiana
- *Amaranthus scleranthoides* – மாறாக, *Amaranthus sclerantoides*
- *Amaranthus scleropoides* – என்பு பூவடி சிற்றிலை பன்றிக்களை
- *Amaranthus spinosus* – முட் பன்றிக்களை, ஊசிப் பன்றிக்களை, கூர்முள் பன்றிக்களை
- *Amaranthus standleyanus*
- *Amaranthus thunbergii* – துங்பெர்கு பன்றிக்களை
- *Amaranthus torreyi* – தாரி பன்றிக்களை
- *Amaranthus tricolor*யோசாப்பு மேலுறை
- *Amaranthus tuberculatus* – முருட்டுப் பழ பன்றிக்களை, உயர நீர்ச்சணல்
- *Amaranthus viridis* – மென்பன்றிக்களை, பசும்பன்றிக்களை
- *Amaranthus watsonii* – வாட்சன் பன்றிக்களை
- *Amaranthus wrightii* – உரைட் பன்றிக்களை
# பசும் நூல்கோல்

**பசும் நூல்கோல் (Kohlrabi)* (செருமானிய மொழியில் ** முட்டைக்கோசு நூல்கோல்**; *பிராசிக்கா ஒலெராசியே* காங்கிலோடெசு குழு), அல்லது **செருமானிய நூல்கோல்*', ஆண்டுக்கு இருமுறைக் காய்கறிப் பயிராகும். இது காட்டு முட்டைக்கோசின் மென்தடிப்புப் பயிரிடும்வகை ஆகும். இது முட்டைக்கோசு, பசும் பூக்கோசு, பூக்கோசு, கேல்கோசு, பிரசல்சு முளைக்கீரை, கல்லார்டுவகை கீரை, சவாய் முட்டைக்கோசு, கைலான் அமைந்த அதே குடும்பத்தைச் சேர்ந்ததாகும்.  
இதைப் பச்சையாகவும் சமைத்தும் சாப்பிடலாம். இதன் தண்டும் கீரையும் உண்ணத்தக்கவை. பெயரை தவிர இது நூல்கோல் தாவர இனத்தைச் சேர்ந்த பயிரன்று.
# பசும் நூல்கோல்

## வேர்ச்சொல்லியல்

செருமானிய மொழியில் கோகில் என்றால் முட்டைக்கோசு என்று பொருள்படும்.ஊருபே, இராபி என்றால் நூல்கோல் எனப் பொருள்படும். எனவே கோல்ராபி எனும் ஆங்கிலப்பெயர் இந்த இருசொற்களின் இணைவால் உருவாகியுள்ளது. இது செருமானிய மொழி பேசும் நாடுகளிலும் அமெரிக்காவில் விசுகான்சினில் உள்ள செருமானிய மொழி பேசும் மக்களும் பசும் நூல்கோலை விரும்பி உண்கின்றனர். வடக்கு வியட்நாமில் இது சு காவோ (su hào) எனப்படுகிறது. இந்தியாவின் கிழக்கில் மேற்கு வங்கத்திலும் வங்கதேசத்திலும் இது ஓல்கோல் ( 'Ol Kopi') எனப்படுகிறது.இது காசுமீரப் பள்ளத்தாக்கில் மோஞ்சு ஆக்கு எனப்படுகிறது; அதாவது, இதன் தண்டு மோஞ்சு ( 'monj') எனவும் கீரை, ஆக்கு ( 'hakh') எனவும் அழைக்கப்படுகிறது. இது வட இந்தியாவில் நோல்கோல் ( 'Nol Khol' ) எனப்படுகிறது; மராட்டியத்தில் 'நவல்கோல்' , தமிழில் Noolkol (நூல்கோல்) , கன்னடத்தில் நவிலு கோசு 'Navilu Kosu') சிறிலங்காவில் நோல்கோல் ( 'Nol col' ) (நூல்கோல் முட்டைக்கோசு) எனப்படுகிறது. இது சிப்ரசையும் தாயகமாகக் கொண்டது. அங்கு இது கவுலவும்பிரா ( 'kouloumpra') ("*κουλούμπρα*") எனப்படுகிறது. இது செக் நாட்டில் விரும்பி உண்ணப்படுகிறது. இது செக் குடியரசில் கெதுலுபென்( 'kedluben') அல்லது கெதுலூபினா( 'kedlubna') எனவும் சுலோவேனிய மொழியில் கேலராபு( 'kaleráb') எனவும் வழங்குகிறது.
# பசும் நூல்கோல்

## விவரிப்பு

பசும் நூல்கோல் செயற்கைத் தேர்வால் பக்கவாட்டுப் புடைப்பு வளர்ச்சிக்காக ( பருத்த ஓரளவு கோள வடிவம் பெற) உருவாக்கப்பட்டதாகும்; இது இயற்கையில் முட்டைக்கோசு, பசும் பூக்கோசு, பூக்கோசு, கேல்கோசு, பிரசல்சு முளைக்கீரை, கல்லார்டுவகை கீரை, சவாய் முட்டைக்கோசு போலவே தோன்றியதாகும்; இவை அனைத்துமே தெரிவுமுறை வளர்ப்பினல் காட்டுவகை முட்டைக் கோசான பிராசிக்கா ஒலெராசியாவில் இருந்து பெறப்பட்டனவே ஆகும்.  
பசும் நூல்கோல் சுவையும் யாப்பும் பச்சைப் பூக்கோசு தண்டினைப் போலவும் முட்டைக்கோசுவின் இதயப்பகுதி போலவும் ஆனால் மென்மையாகவும் இனிப்பாகவும் கூடுதலான சதை-தோல் விகிதத்துடன் அமைகின்றன. இதன் இளந்தண்டு ஆப்பிளைப் போல முற்முறுப்பாகவும் சாற்றுடனும் ஆனால் கொஞ்சம் குறைந்த இனிப்போடு உள்ளது.  
*கிகாந்தே* பயிரிடும்வகையைத் தவிர, இலவேனிற் காலத்தில் வளரும் பசும் நூல்கோலின் அளவு 5 செமீ உருவளவு கொண்டதாகும். இது 19 செமீ வரை வளரும் பசும் நூல்கோலைப் போலவே கறித்த்ன்மை பெற்றுள்ளது; உண்ணும் தரம் குறையாமல், கிகாந்தே பயீரிடும்வகை மேலும் கூடுத்லான உருவளவில் வளரக்கூடியதாகும். தாவரம் விதைப்புக்குப் பின் 55-60 நாட்களில் முதிர்கிறது, முதிர்ந்த பிறகு 30 நட்கள் வரை ந்ன்கு நிமிர்ந்து நிற்க வல்லது. அண்ணளவான எடை 150 கிராம் ஆகும்.  
வெண்வியன்னாவகை உட்பட, வழக்கத்தில் பசும் நூல்கோலி ' ஊதா வியன்னா', ' பேரரசன்', ( " மீசரச் சுச்மெல்சு" எனவும் வழங்கும்) 'கிகாந்தே', ' ஊதா டான்யூபு', 'வெண் டான்யூபு' எனப் பல வகைமைகள் உள்ளன. ஊதாவண்ணங்கள் மேலோட்டமானவையேஉண்பகுதிகள் வெளிரிய மஞ்சள் நிறம் கொண்டவையே . இதன் கீரையையும் உண்ணலாம். மிக மெல்லிய தண்டுடன் இலைகள் மட்டும் அமைய, வளரும் வகைமை *ஆக்கு* எனப்படுகிறது. * ஆக்கும்* (இலையும்) *மோஞ்சும்j* (தண்டும்) சிறப்புக் காசுமீர உணவுகளாகும். இரண்டாம் ஆண்டில் இந்தத் தாவரம் பூத்து விதைகளை உருவாக்கும். பசும் நூல்கோல் வெண்மை, ஊதா, வெளிர்பச்சை என மூன்று நிறங்களில் கிடைக்கிறது.
# பசும் நூல்கோல்

## சமையல் ஆயத்தமும் பயன்பாடும்

சமைக்கும்போது மென்மையுறாத இரு நாரிழை அடுக்குகள் பசும் நூல்கோலின் தண்டின் மேற்பகுதியில் அமைகின்றன. இந்த அடுக்குகள் சமைக்கும் முன்பும் பச்சையாக உண்ணவும் உரித்து எடுக்கப்படுகின்றன; எனவே தன்டின் உண்பகுதி மிகவும் குறைந்து விடுகிறது.  
இதன் கீரை உண்ணத்தக்கதே. இதை கொல்லார்டு, கேல் கீறைகளுடன் மாற்றி மாற்றிப் பயன்படுத்தலாம்.  
சிப்ரசில் உப்பும் எலுமிச்சம் சாறும் தெளித்துக் கலந்து செரிப்பியாகப் பயன்படுகிறது.  
சில வகைகள் கால்நடைகளுக்குத் தீவனமாக வளர்க்கப்படுகின்றன.
# ஒளிர்வு பொறியியல்

**ஒளிர்வுப் பொறியியல்** (Illuminating Engineering) என்பது மனிதப் பார்வைக்கு நன்கு உதவுமாறு ஒளியை அறிவியல் முறையில் பயன்படுத்தும் கலையை ஒளிர்வுப் பொறியியல் என்கிறோம். வீடுகள், தொழிற்சாலைகள், பொதுவிடங்கள், நாடக மேடைகள் போன்ற பல இடங்களிலும், தேவைக்கு ஏற்ப ஒளி வீசவும் அழகுப்படுத்தவும் அமைக்கப்படும் பலவகை ஒளி அமைப்புக்களும் இவ்வியலில் அடங்குகின்றன. மேலும், நல்ல முறையில் ஒளி தரும் மூலங்களையும் கருவிகளையும் குறித்து, இந்த இயல் எடுத்துக் கூறுகிறது. இதற்குரிய சீர்தரமும் ஒருமுகப் படுத்தப்படுகிறது.
# ஒளிர்வு பொறியியல்

## ஒளிர்வு பொறியாளர்

கண் பார்வை ஒளியானது, மின் காந்தக் கதிர் வீச்சால் ஏற்படும் ஒளி எனலாம். இந்த ஒளி 3,800-7,600 ஆங்ஸ்ட்ராம் (ஒரு ஆங்ஸ்ட்ராம் என்பது ஒரு மில்லி மீட்டரில், பத்து இலட்சத்தில் ஒரு பங்கு) நீளத்தில் அடங்குகிறது. இந்த அளவில் உள்ள, மின்காந்த சக்திக் கதிர் வீச்சில் கூட, பற்பல அலை நீளங்கள், பற்பல நிறங்களைக் கண்ணுக்குத் தருகின்றன. எவ்வித ஒளி அமைப்பும் சரியாக உள்ளதா என் முடிவு செய்ய மனிதனுடைய கண்ணே பயனாகிறது. ஆகவே மனிதனது கண்ணின் அமைப்பு, அது வேலை செய்யும் விதம், குறிப்பாக ஒளியின் வகைக்கும் அளவுக்கும் ஏற்ப அது அடையும் மாறுதல் ஆகியவை பற்றிய அறிவும், இவ்வொளிர்வுப் பொறியியலில் இடம் பெறுகிறது. ஒளியைப் பார்ப்பதால் சோர்வு, களைப்பு முதலான குறைகள் ஏற்படுமானால், அதற்குரியக் காரணிகளை ஆராய்தல் அவசியமாகிறது. ஆளுக்கு ஆள், பார்வைத்திறன் மாறுபடும். ஒவ்வொரு தனிநபருக்கும், வெவ்வேறு நேரங்களில், பார்வைத்திறன் மாறுபாடுகிறது. ஆகவே ஒளிர்வுப் பொறியமைப்பாளரின் பார்வைத்திறனும், கண்ணின் சிறப்புப் பண்புகளும் குறித்தவகைளை தெரிந்து இருத்தல் அவசியமாகும்.
# ஒளிர்வு பொறியியல்

## ஒளிர்வு

ஒளியின் ஒளிர்வுச் செறிவுத்திறன் என்பது, வத்தித்திறன் என்ற அளவில் கணிக்கப்படுகிறது ; இந்த அலகு 'காண்டலா'(Candela) என்று பெயராகும். ஒளிர்வீன் மாறுபாட்டிற் கேற்ப, கண் தன்னைத்தானே சரிப்படுத்திக் கொள்கிறது. ஒளிர்வை அதிகப்படுத்தினால், கட் புலப்பாடு அதிகரிக்கும். எல்லா நிறங்களையும், ஒரேயளவு நுட்பமாக அறியக் கண்ணினால் முடிவதில்லை. மஞ்சள், பச்சை நிறங்களைக் காணும் போதே, கண்ணுக்கு உச்ச நுட்பவுணர்வு இருக்கிறது. பார்வைக் கூர்மையானது, பார்க்கும் நேரம், பொருளின் தன்மை, அதன் பின்னணி ஒளியின் தன்மை, அதன் ஒளிர்வு முதலியனவற்றைக் கட்டுபடுத்தும் திறனை, ஒரு ஒளிர்வுப் பொறியமைப்பாளர் பெற்றிருக்க வேண்டும்.  
வேலைக்குத் தக்க ஒளியின் அளவும், தக்க தரமும் அதாவது நேர்முகமாகவோ, மறைமுகமாகவோ கண் கூசாமலிருத்தல், வேலைக்கும் அதன் சூழ்நிலைக்கும் அதிக ஒளி வேறுபாடில்லாமை, வேண்டாத நிழல்கள் இல்லாதிருத்தல், வேலைக்குத் தகுந்த நிறமுள்ள வெளிச்சம் ஆகியனவற்றை, அறிவியல் முறையில் ஏற்பாடு செய்வது ஒளிர்வுப் பொறியமைப்பாளரின் பொறுப்பாகும் அமெரிக்கா, ஐரோப்பா முதலிய நாடுகளில் இந்த ஒளிர்வு ஆராய்ச்சி, அனுபவத்தின் பயனாக எந்த வேலைக்கு எவ்வளவு ஒளிர்வு தேவை என்பதைக் கணித்து, அட்டவணை வடிவில் வெளியிட்டுள்ளனர். நாட்டுக்கு நாடு வேறுபாடுகள் இருந்தபோதிலும், இப்பொழுது எல்லா நாடுகளிலும் மின்விளக்கையே அடிப்படையாகக் கொண்டு, ஒளிர்வை ஆராய்கின்றனர்.
# ஒளிர்வு பொறியியல்

## ஒளிர்வு விளக்குகள்

ஒளிர்வில் பல வகைகள் இருப்பதால், அதற்கு ஏற்பவும், நமது தேவைக்கு ஏற்பவும், தற்போதுள்ள விளக்குகளிலும் பல வகைகள் உள்ளன. அவற்றுள் முக்கியமானவை யாதெனில், இரு கார்பன் முனைகளிடையே காற்றில் மின்வில் உண்டாக்குவதன் மூலம், ஒளியை உமிழும் வில் விளக்குகள், இவைகள் முன்பு திரையரங்குகளில் பயன்பட்டது. தற்போது டங்ஸ்டன் உலோகத்தால் செய்யப்பட்ட தந்தித் திரிமூலம், மின்சக்தியைச் செலுத்தும் போது, ஏற்படும் வெண்சுடர், வெண்சுடர் விளக்குகளே, சாதாரணமாக வீடுகளில் பயன்பட்டு வருகின்றன. உலோக ஆவியோ, வாயுவோ நிரப்பப்பட்டு, நன்கு அடைக்கப்பட்ட கண்ணாடிக் குழாயில், உலோக ஆவி வழியே, மின் சக்தியைப் பாய்ச்சி ஒளி பெறப்படுகிறது. இவற்றை மின் இறக்க விளக்கு என்கிறோம். எடுத்துக்காட்டாக, உடன் ஒளிரும் பாதரச ஆவி விளக்கு, சோடிய ஆவி விளக்கு, நீயான் வாயு விளக்கு முதலியவற்றைச் சொல்லலாம். உடனொளிர்வுப் பொருள் விளக்குகளான இவற்றில், பாதரச ஆவியின் மூலம் மின்னாற்றலைப் பாய்ச்சும்போது, கண்ணுக்குப் புலப்படாத புற ஊதாக்கதிர் வீசுகிறது. இக்கதிர்வீச்சு, கண்ணாடியின் உட்புறமுள்ள, உடன் பின்னொளிர்வுப் பூச்சின் மீது மோதி, கண்ணுக்குப் புலப்படும் ஒளியை உண்டாக்குகிறது. ஒளியின் நிறம், பூசப்படும் உடன் பின்னொளிர்வுப் பொருளுக்குத் தக்கவாறு வேறுபடுகின்றன. இத்தகைய விளக்குகள் விளம்பர பலகைகளில் அதிகம் பயன்படுகின்றன.
# பலெர்மோ கல்

**பலெர்மோ கல்** (**Palermo Stone**), பண்டைய எகிப்தைஆண்ட எகிப்தின் முதல் வம்ச (கிமு 3150 – கிமு 2890) பார்வோன்கள் முதல் ஐந்தாம் வம்ச (கிமு 2392 – கிமு 2283) பார்வோன்களின் பெயர்கள் மற்றும் ஆட்சிக் காலம் குறித்த வரலாற்றுப் பதிவுகளை, பண்டைய எகிப்திய மொழியில் குறித்த, ஏழு கற்பலகைகளில் ஒன்றாகும். மேலும் இக்கற்பலகைகளில் எகிப்தில் ஒவ்வொரு ஆண்டிலும் நடைபெற்ற முக்கிய நிகழ்வுகளையும், பண்டைய எகிப்திய மொழியில் குறிக்கப்பட்டுள்ளது. இக்கற்பலகைகளை பழைய எகிப்து இராச்சியத்தவர்களால் நிறுவப்பட்டது.நிறுவப்பட்டது.  
இக்கற்பலகைகளில் ஒன்று தற்போது இத்தாலி நாட்டின் பலெர்மோ நகரத்தின் தொல்லியல் அருங்காட்சியகத்தில் உள்ளதால், இதற்கு பலெர்மோ கல் எனப்பெயராயிற்று. இற்கற்பலகைகள், எரிமலை குழம்புக் கற்களால் ஆனது. இந்தக் கற்பலகையின் ஐந்து துண்டுகள் கெய்ரோ நகர அருங்காட்சியகத்திலும், ஒரு துண்டுக் கற்பலகை இலண்டன் அருங்காடசியகத்திலும் உள்ளது.  
பார்வோன்கள் பெயர்கள், ஆட்சிக் காலம் மற்றும் அரச குடும்பத்தினர் குறித்த செய்திகள் கூறும் எழு துண்டு கற் பலகைகள். *P* பலெர்மோ கல், *1-5* ஐந்து துண்டு கற்பலகைகள் கெய்ரோவில் உள்ளது மற்றும் *L* துண்டு இலண்டனில் உள்ளது]]
# பலெர்மோ கல்

## தொல்லியல் வரலாறு

இற்கற்பலகைகள் விவரிக்கும் வரலாற்றுப் பதிவுகள், ஐந்தாவது வம்சத்தை விட பிற்பகுதியில் இருந்து வந்ததா என்பது தெரியவில்லை. எகிப்தின் இருபத்தி ஐந்தாம் வம்சத்தின் (கிமு 747-656) ஆட்சிக்குப் பின்னர் இந்த கற்பலகைகள் மிகவும் பின்னர் செய்யப்பட்டது என இற்கற்பலகையின் உள்ளடக்கத்திலிருந்து தெளிவாகத் தெரிகிறது. பலேர்மோ கல் மற்றும் பிற துண்டுகளால் பாதுகாக்கப்படுவதால், அவை விவரிக்கும் காலகட்டத்தில் செதுக்கப்படவில்லை என்றும், அவைகள் நேரடியாக பழைய எகிப்திய இராச்சியத்தின் அசலை அடிப்படையாகக் கொண்டவை என பண்டைய எழுத்துக் கலை ஆய்வாளர்கள் கருதுகின்றனர்.
# பலெர்மோ கல்

## முக்கியத்துவம்

பலெர்மோ கல் மற்றும் இது தொடர்பான பிற கற்பலகைகள் பழைய எகிப்து இராச்சிய காலத்திய பண்டைய எகிப்திய மொழியின் ஆவணமாகும். இக்கற்பலகைகள் எகிப்தின் முதல் வம்சம் முதல் எகிப்தின் ஐந்தாம் வம்ச பார்வோன்களின் பெயர்களையும், அவர்களது ஆட்சிக் காலங்களையும், வரலாற்றையும் விவரிக்கும் முக்கிய எழுத்து ஆவணம் ஆகும்.
# பலெர்மோ கல்

## இதனையும் காண்க

- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- துரின் மன்னர்கள் பட்டியல்
- சக்காரா மன்னர்கள் பட்டியல்
- மெடிநெத் அபு மன்னர்கள் பட்டியல்
- எகிப்திய மன்னர்கள்
# அசிட்டோன் பெராக்சைடு

**அசிட்டோன் பெராக்சைடு** (Acetone peroxide or APEX ) ஒரு கரிம பெராக்சைடு மற்றும் முதனிலை உயர் வெடிபொருள் ஆகும். நேரியல் ஒற்றைப்படி மற்றும் வளைய இருபடிச்சேர்மம், முப்படிச் சேர்மம் மற்றும் நான்குபடிச் சேர்மம் வடிவங்களின் கலவையை வழங்க அசிட்டோன் மற்றும் ஐதரசன் பேரொட்சைடின் வினையால் இது தயாரிக்கப்படுகிறது. முப்படிச் சேர்மமானது **மூவசிட்டோன் முப்பெராக்சைடு** (டிஏடிபி ) அல்லது **மூ-வளைய அசிட்டோன் பெராக்சைடு** (**டிசிஏபி**) என அழைக்கப்படுகிறது. இருபடிச் சேர்மமானது **டைஅசிட்டோன் மூபெராக்ஸைடு (டிஏடிபி)** என்று அழைக்கப்படுகிறது. அசிட்டோன் பெராக்சைடு ஒரு வெண்ணிறப் படிகத் தூளின் வடிவத்தை ஒரு தனித்துவமான வெளுப்பாக்கியின் வாசனையையோ (தூய்மையற்றதாக இருக்கும்போது) அல்லது தூய்மையாக இருக்கும்போது ஒரு பழம் போன்ற வாசனையையோ கொண்டுள்ளது. மேலும் இது வெப்பம், உராய்வு, நிலை மின்சாரம், அடர் கந்தக அமிலம், வலுவான புற ஊதா கதிர்வீச்சு அல்லது அதிர்ச்சி இவற்றின் காரணமாக வெடிக்கக்கூடும். 2015 ஆம் ஆண்டு வரை நைட்ரஜன் அல்லாத வெடிபொருட்களைக் கண்டறிய வெடிபொருள் கண்டுபிடிப்பாளர்களால் இயலவில்லை. ஏனெனில், பெரும்பாலான வெடிபொருட்கள் நைட்ரசன் அடிப்படையிலானவை. 2001 ஆம் ஆண்டு முதல் நைட்ரசன் இல்லாத டிஏடிபி பல பயங்கரவாத வெடிகுண்டு தாக்குதல்களில் தேர்ந்தெடுத்த வெடிபொருளாக பயன்படுத்தப்படுகிறது.
# அசிட்டோன் பெராக்சைடு

## வரலாறு

அசிட்டோன் பெராக்சைடு (குறிப்பாக, டிரைஅசிட்டோன் டிரைபெராக்சைடு) 1895 ஆம் ஆண்டில் ரிச்சர்டு வொல்ஃபென்ஸ்டைன் கண்டுபிடித்தார். வொல்ஃபென்ஸ்டீன் அசிட்டோன் மற்றும் ஐதரசன் பெராக்சைடு ஆகியவற்றைக் கலந்தார். பின்னர், அவர் கலவையை அறை வெப்பநிலையில் ஒரு வாரம் இருக்க அனுமதிக்கப்பட்டது. இந்த நேரத்தில் சிறிய அளவு படிகங்கள் வீழ்படிவாக்கப்பட்டன. இதன் உருகுநிலை .  
1899 ஆம் ஆண்டில் அடோல்ஃப் வான் பேயர் மற்றும் விக்டர் வில்லிகர் ஆகியோர் இருபடிச் சேர்மத்தின் முதல் தொகுப்பு முறையை விவரித்தனர் மற்றும் இவர்கள் இரண்டு பெராக்சைடுகளின் தொகுப்புக்கு அமிலங்களின் பயன்பாட்டை விவரித்தனர். பேயரும் வில்லிகரும் டை எத்தில் ஈதரில் உள்ள பொட்டாசியம் பெர்சல்பேட்டை அசிட்டோனுடன் இணைத்து, குளிரூட்டப்பட்ட சூழலில் தயாரித்தனர். ஈதர் அடுக்கைப் பிரித்த பிறகு, விளைபொருளானது சுத்திகரிக்கப்பட்டது. இந்தச் சேர்மம் 132 செல்சியசு முதல் 133 செல்சியசு வரையில் உருகுநிலையைக் கொண்டிருந்தது. அசிட்டோன் மற்றும் ஐதரசன் பெராக்சைடு ஆகியவற்றின் குளிர்ந்த கலவையில் ஐதரோகுளோரிக் அமிலத்தை சேர்ப்பதன் மூலம் முப்படி சேர்மத்தைத் தயாரிக்க முடியும் என்று அவர்கள் கண்டறிந்தனர். சேர்மங்களின் மூலக்கூறு எடையைத் தீர்மானிக்க உறைநிலைத் தாழ்வு முறையை பயன்படுத்துவதன் மூலம் தயாரிக்கப்பட்டது. பொட்டாசியம் பெர்சல்பேட் வழியாக அவர்கள் தயாரித்த அசிட்டோன் பெராக்சைடின் வடிவம் ஒரு இருபடி என்றும் அவர்கள் தீர்மானித்தனர். அதேசமயம் ஐதரோகுளோரிக் அமிலம் வழியாக தயாரிக்கப்பட்ட அசிட்டோன் பெராக்சைடு வொல்ஃபென்ஸ்டீனின் கலவை போன்று ஒரு முப்படியாகும்.  
இந்த முறை மற்றும் பெறப்பட்ட பல்வேறு தயாரிப்புகளின் பணிகள் 20 ஆம் நூற்றாண்டின் நடுப்பகுதியில் மிலாஸ் மற்றும் கோலுபோவிச் ஆகியோரால் ஆராயப்பட்டன.
# அசிட்டோன் பெராக்சைடு

## வேதியியல்

அசிட்டோன் பெராக்சைடு என்ற வேதியியல் பெயர் பொதுவாக வளைய முப்படியைக் குறிக்கப் பயன்படுகிறது. இது அமிலம் வினையூக்கியாக செயல்படுகின்ற கருக்கவர் சேர்க்கை வினையில் ஐதரசன் பெராக்சைடு மற்றும் அசிட்டோன் ஆகிய இரண்டு முன்னோடிகளுக்கு இடையிலான ஒரு வினையின் விளைபொருளாகும்.
<sup data-ve-ignore="true">&#x5B; *<span title="This claim needs references to reliable sources. (March 2016)">மேற்கோள் தேவை</span>* &#x5D;</sup>
# மணி தாமோதர சாக்கியர்

**மணி தாமோதரா சாக்கியர்** (Mani Damodara Chakyar ) (1946 &ndash; ) இவர் தென்னிந்தியாவின் கேரள மாநிலத்தில் ஒரு கூடியாட்டம் மற்றும் சாக்கைக் கூத்து கலைஞர் ஆவார். இவர் புகழ்பெற்ற குருவான நாட்டியாச்சார்யா விதுசாகரத்னம் பத்மசிறீ மணி மாதவ சாக்கியரின் மருமகனும் மற்றும் சீடரும் ஆவார். இவர் கூடியாட்டம் மற்றும் சாக்கைக் கூத்து ஆகியவற்றின் சிறந்த மணி சாக்கியர் பாரம்பரியத்தைச் சேர்ந்தவராவார்.  
சாக்கைக் கூத்து மற்றும் கூடியாட்டத்தில் மணி மாதவ சாக்கியார் நேரடி வழிகாட்டுதலின் கீழ் 30 ஆண்டுகளுக்கும் மேலாக பாரம்பரிய வழியில் இவர் படித்தார். அவர் சமசுகிருதம் மற்றும் நாட்டியசாத்திரத்தை பாரம்பரிய முறையில் பயின்றார். சமசுகிருத இலக்கியத்திலும் முதுகலைப் பட்டம் பெற்ற்றுள்ளார். இவர் கோழிக்கோட்டில் உள்ள ஒரு உயர்நிலைப் பள்ளியில் சமசுகிருத ஆசிரியராக இருந்தார்.
1962. ]]
# மணி தாமோதர சாக்கியர்

## பயிற்சி

இவர் புகழ்பெற்ற குருவான பத்மஸ்ரீ மனி மாதவ சாக்கியரின் கூடியாட்டம் குழுவில் உறுப்பினராக இருந்தார். இது முதல் முறையாக கேரளாவிற்கு வெளியே கூட்டியாட்டத்தை நிகழ்த்தியது. 1962இல் சென்னையில் நடந்த தோரணாயுத கூடியாட்டத்தில் இவரது குரு மணி மாதவ சக்கியாருடன்(இராவணன்) விபீடணன் வேடத்தில் நடித்தார். இவர் பாரம்பரிய பக்தி கூத்துகள் மற்றும் கூடியாட்டங்களான அங்குலியங்கம், *மத்தவிலாச பிரகாசானம்*, மந்திராங்கம், எழமாங்கம் (ஆச்சார்யச்சுதமணியின் ஏழாவது செயல்) ஆகியவற்றில் நிபுணராக இருந்தார்.
கூடியட்டத்தில் கபாலியாக மணி தாமோதர சாக்கியர் ]]
# மணி தாமோதர சாக்கியர்

## புகழ் பெற்ற கோயில்களில் நிகழ்ச்சி

இவர் பல தசாப்தங்களாக கேரளாவின் புகழ்பெற்ற கோயில்களில் இந்த பக்தி சடங்கான கூத்து மற்றும் கூடியாட்டம் ஆகியவற்றைக் கொண்ட மணி குடும்பத்தைச் சேர்ந்த அதியந்தரா கூத்து (பண்டைய காலங்களிலிருந்து குடும்பத்திற்கு ஒதுக்கப்பட்ட கூத்துகள்) நிகழ்த்துகிறார். புகழ்பெற்ற கோவில்களில் கண்ணூர் மாவட்டத்தின் கரிவெல்லூர் சிவன் கோயில்; மதயிக்காவு பகவதி கோவில், தளிப்பறம்பா ராஜராஜேஸ்வரர் கோவில், கொட்டியூர் பெருமாள் கோயில், கஞ்சிரங்காடு சிவன் கோயில், திருவாங்காடு சிறீ இராமசாமி கோயில் மற்றும் தலச்சேரி மற்றும் செருகுன்னு சிராய்கள் பகவதி கோயில்; இலோகனர்காவு கோயில் வடகரை, தாலி சிவன் கோயில், சிறீ திரிவிலயனாடுகாவு பகவதி கோயில் மற்றும் கோழிக்கோடு மாவட்டத்தின் திருவச்சிரா சிறீ கிருட்டிணன் கோயில்; திருநாவாய் நவ முகுந்தன் கோயில், திரிகண்டியூர் சிவன் கோயில், மெத்ரிகோவில் சிவன் கோயில், கோட்டக்கலின் பாண்டமங்கலம் கிருட்டிணன் கோயில் மற்றும் மலப்புறம் மாவட்டத்தின் கோட்டக்கல் விஸ்வாம்பரம் (சிவன்) கோயில்; பனமண்ணை சங்கரநாராயணன் கோயில், கல்லெக்குளகரம் ஏமூர் சிவன் கோயில், திருவேகப்புறா சிவன் கோயில் மற்றும் பாலக்காடு மாவட்டத்தின் கில்லிக்குருச்சி மகாதேவர் கோயில் மற்றும் திரிபிரயூர் சிறீ இராமன் கோயில் மற்றும் திருச்சூர் கோயிலின் செர்புவின் பெருவனம் சிவன் கோயில் ஆகியவை அடங்கும்.  
இவர் கேரளாவிற்கு வெளியே புது தில்லி, வாரணாசி, மும்பை, உஜ்ஜைன், போபால் மற்றும் சென்னை போன்ற இடங்களில் கூடியாட்டங்களை நிகழ்த்திய மணி மாதவ சாக்கியரின் குழுவில் உறுப்பினராக இருந்தார். வாரணாசி, பெங்களூர் மற்றும் திருச்சூர் ஆகிய இடங்களில் நடந்த உலக சமசுகிருத மாநாடுகள் போன்ற பல முக்கியமான மாநாடுகள் மற்றும் கருத்தரங்குகளில் நிகழ்ச்சிகளை நிகழ்த்தும் நல்ல வாய்ப்பு இவருக்கு இருந்தது.
# மணி தாமோதர சாக்கியர்

## கதாநாயகனாக

சுவப்னவாசவதத்தம், நாகானந்தம், சுபத்ரதானஞ்சியம் போன்ற கூடியாட்டங்களில் கதாநாயகன் மற்றும் விதூசகன் ஆகிய இரு வேடங்களையும் இவர் நிகழ்த்தியுள்ளார். கூடியாட்டத்தின் வரலாற்றில் முதன்முறையாக காளிதாசரின் *மாளவிகாக்கினிமித்திரம்* மற்றும் *விக்கிரமோவர்சியம்* ஆகியவற்றை மணி மாதவ சாக்கியர் நடனமாடி இயக்கியபோது, நாயகனின் பாத்திரத்தை இவருக்கு வழங்கினார். மணி தாமோதரா சாக்கியர் தனது குருவின் வழிகாட்டுதலின் கீழ் உஜ்ஜைனியின் காளிதாசர் அகாதமியில் மாளவிகாக்கினிமித்ரம் மற்றும் விக்கிரமோவர்சியம் ஆகியவற்றை அரங்கேற்றினார்.
# மணி தாமோதர சாக்கியர்

## கௌரவங்கள்

புதுதில்லி மனித வள மேம்பாட்டு அமைச்சகத்திடமிருந்து உதவித்தொகை பெற்ற முதல் கூடியாட்டம் மாணவர் இவர். பின்னர், இதே துறையால் இவருக்கு வழங்கப்பட்ட இளையோர் மற்றும் மூத்தோர் கூட்டாளர் விருதும் வழங்கப்பட்டது. மேலும், கோயில்கள் மற்றும் பல கலாச்சார அமைப்புகளிடமிருந்து பல பரிசுகளைப் பெற்ற்றுள்ளார். சாக்கியர் கூத்து மற்றும் கூடியாட்டம் (2000) ஆகியவற்றுக்கான பங்களிப்புகளுக்காக கேரள சங்கீத நாடக அகாதமி இவருக்கு விருது வழங்கியது. 2007 ஆம் ஆண்டிற்கான கேரள கலாமண்டலம் வி. எஸ். சர்மா அறக்கடளை விருதைப் பெற்றுள்ளார். 2017 ஆம் ஆண்டில், கூடியாட்டத்துக்கான கலாமண்டலம் விருது இவருக்கு வழங்கப்பட்டது.
# பென்சாயில் பெராக்சைடு

**பென்சாயில்** **பெராக்சைடு** (**BPO** or **BzO<sub>2</sub>**) ஒரு மருந்துப் பொருளும் மற்றும் தொழில்துறை வேதிப்பொருளுமாகும். ஒரு மருந்தாக, இது லேசானது முதல் மிதமான முகப்பருவுக்கு சிகிச்சையளிக்கப் பயன்படுகிறது. மிகவும் கடுமையான நிலைகளுக்கு, இது மற்ற சிகிச்சைகளுடன் இணைத்து பயன்படுத்தப்படலாம். சில பதிப்புகள் கிளின்டாமைசின் போன்ற நுண்ணுயிர் எதிர்ப்பிகளுடன் கலந்து விற்கப்படுகின்றன. வெளுப்பதற்கு பயன்படுத்தப்படும் மாவு, முடிச்சாயம், பல் வெளுப்பாக்கம் மற்றும் துணி வெளுத்தல் ஆகியவை பிற பயன்பாடுகளில் அடங்கும். இது நெகிழித் துறையிலும் பயன்படுத்தப்படுகிறது .  
தோல் எரிச்சல், வறட்சி அல்லது தோல் உரிதல் ஆகியவை பொதுவான பக்க விளைவுகளாகும். கர்ப்ப காலத்தில் பயன்படுத்துவது குறித்து தெளிவற்ற நிலையே காணப்படுகிறது. பென்சாயில் பெராக்சைடு பெராக்சைடு குடும்பத்தில் உள்ள வேதிப்பொருளாகும்.  
பென்சாயில் பெராக்சைடு முதன்முதலில் 1905 ஆம் ஆண்டில் தயாரிக்கப்பட்டு 1930 களில் மருத்துவ பயன்பாட்டிற்கு வந்தது. பென்சாயில் பெராக்சைடு ஒரு பொதுவான மருந்தாகவும் மருந்தகங்களில் கிடைக்கிறது.
# பென்சாயில் பெராக்சைடு

## பயன்கள்

### முகப்பரு சிகிச்சை

சிகிச்சைக்கு நீர் சார்ந்த 5% பென்சாயில் பெராக்சைடு தயாரிப்பின் குழாய் ]]
முகப்பரு புண்களின் எண்ணிக்கையையும் தீவிரத்தையும் குறைக்க பென்சாயில் பெராக்சைடு பயனுள்ளதாக இருக்கும். இது முகப்பருவுடன் தொடர்புடைய *கியூடிபாக்டீரியம் ஆக்னஸ்* பாக்டீரியாவில் பாக்டீரிசைடு விளைவைக் கொண்டிருக்கிறது. மேலும், இது நோய் எதிருயிரியின் எதிர்ப்பைத் தூண்டாது. இது சாலிசிலிக் அமிலம், கந்தகம், எரித்ரோமைசின் அல்லது கிளின்டாமைசின் ( நுண்ணுயிர் எதிர்ப்பிகள் ), அல்லது அடாபலீன் (ஒரு செயற்கை ரெட்டினாய்டு ) ஆகியவற்றுடன் இணைந்து பயன்படுத்தப்படலாம். இரண்டு பொதுவான சேர்க்கை மருந்துகளில் பென்சாயில் பெராக்சைடு / கிளின்டாமைசின் மற்றும் அடாபலீன் / பென்சாயில் பெராக்சைடு ஆகியவை அடங்கும், பெரும்பாலான ரெட்டினாய்டுகள் பெராக்சைடுகளால் செயலிழக்கப்படுவதைக் கருத்தில் கொண்டு இது ஒரு அசாதாரண உருவாக்கம் ஆகும். பென்சாயில் பெராக்சைடு / கிளின்டாமைசின் மற்றும் பென்சாயில் பெராக்சைடு / சாலிசிலிக் அமிலம் போன்ற கூட்டு தயாரிப்புகள் முகப்பரு புண்களுக்கு சிகிச்சையளிக்க பென்சாயில் பெராக்சைடை விட சற்று பயனுள்ளதாக இருக்கும்.  
முகப்பரு சிகிச்சைக்கான பென்சோயில் பெராக்சைடு பொதுவாக கூழ்மம், குழைமம் அல்லது திரவ வடிவில் பாதிக்கப்பட்ட பகுதிகளுக்கு பயன்படுத்தப்படுகிறது. செறிவானது, 2.5% முதல் 5.0% வழியாக, 10% வரை அதிகரிக்கும். மிகக் குறைந்த செறிவைப் பயன்படுத்துவதும் பொருத்தமானதாக உருவாக்குவதும் மிகவும் தர்க்கரீதியானது. தோலானது மருந்தினை ஏற்கும் நிலை அடைந்தவுடன், அளவு அல்லது செறிவை அதிகரிப்பது மற்றும் அதிக அளவிற்கான ஏற்குந்தன்மையைப் பெறுவது சிறந்த, அடுத்தடுத்த நிலையிலான முகப்பரு சிகிச்சைக்கான வழிமுறையாக இருக்கலாம்.  
கடுமையான முகத் தூய்மையாக்கிகளைத் தவிர்ப்பதன் மூலமும், சூரிய ஒளியின் புற ஊதாக் கதிர்வீச்சிலிருந்து தோலைப் பாதுகாப்பதற்காக தடவப்படும் குழைமத்தை பயன்படுத்துவதன் மூலமும் எரிச்சல் ஏற்படுவதைத் தவிர்க்கலாம்.
# எஸ். மோட்டூர்

**எஸ். மோட்டூர்** என்பது தமிழ்நாட்டின் எல்லைப்புற மாவட்டங்களில் ஒன்றாகிய கிருஷ்ணகிரி மாவட்டத்தில் அமைந்துள்ள செம்படமுத்தூர் ஊராட்சிக்குட்பட்ட குக்கிராமமாகும் ஆகும்.  
மோட்டூர் என்ற பெயர் நிறைய ஊர்களுக்கு சூட்டப்பட்டிருப்பதால் அடையாளம் கருதி செம்படமுத்தூர் என்பதின் முதல் எழுத்தான (ஆங்கிலம்) "S" சேர்த்து S. மோட்டூர் என்று பெயர் உருவாக்கம் பெற்றது. இக்கிராமத்தை ஒட்டி தமிழ்நாட்டின் முக்கிய ஆறுகளில் ஒன்றான தென்பெண்ணை ஆறு பாய்கிறது. எனவே இவ்வூரில் விவசாயம் செழித்து விளங்குகிறது. நெல், கரும்பு, வாழை, கேழ்வரகு, தக்காளி போன்றவை பெருமளவில் பயிரிடப்படுகிறது.  
இக்கிராமத்தில் ஊராட்சி ஒன்றிய தொடக்கப்பள்ளி ஒன்று அமைந்துள்ளது. சுமார் 90 மாணவ மாணவியர் கல்வி பயில்கின்றனர். மேலும் அங்கன்வாடி மையம் ஒன்றும் அமைந்துள்ளது.
# எஸ். மோட்டூர்

## மக்கள்தொகை

இவ்வூரின் மக்கள்தொகை சுமார் 400 ஆகும். ஆண்களும் பெண்களும் ஏறக்குறைய சம அளவில் உள்ளனர். செம்படமுத்தூர் ஊராட்சியின் இரண்டாவது பெரிய ஊராக எஸ். மோட்டூர் விளங்குகிறது.
# எஸ். மோட்டூர்

## இளைஞர் மன்றம்

இவ்வூர் இளைஞர்கள் ஒருங்கிணைந்து 'மகாகவி பாரதியார் இளைஞர் நற்பணி சங்கம்' ஒன்றை ஏற்படுத்தி சமூகப்பணி ஆற்றி வருகின்றனர். இவர்களின் சேவையை பாராட்டி கிருஷ்ணகிரி மாவட்டத்தில் 2015 ஆம் ஆண்டின் சிறந்த இளைஞர் மன்றமாக தேர்வு செய்யப்பட்டு ரூ. 25000 பரிசும் பாராட்டுச் சான்றிதழும் வழங்கப்பட்டது.
# எஸ். மோட்டூர்

## கோவில்கள்

இவ்வூரில் ஓம்சக்தி கோவில் அமைந்துள்ளது. வேறு ஊர்களில் உள்ள பக்தர்கள் பலரும் இங்கு வந்து மாலையணிந்து மேல்மருவத்தூர் செல்வது வழக்கம். இது தவிர கருமாரியம்மன் கோவில், விஷ்ணுதேவி கோவில், பிள்ளையார் கோவில் ஆகியவை அமைந்துள்ளன.
# கலாமண்டலம் ஐதர் அலி

**கலாமண்டலம் ஐதர் அலி** (Kalamandalam Hyderali ) பிறப்பு:1946 செப்டம்பர் 5 - இறப்பு: 2006 சனவர் 5) என்பவர் இவரது தலைமுறையின் சிறந்த கதகளி பாடகர்களில் ஒருவராகவும், நான்கு நூற்றாண்டு கால பழமையான பாரம்பரியமான நடன - நாடகத்தில் ஒரு அடையாளத்தை உருவாக்கிய தென்னிந்தியாவின் கேரளாவிலிருந்து வந்த முதல் இந்து அல்லாத கலைஞராகவும் இருந்தார்.
# கலாமண்டலம் ஐதர் அலி

## இளமைக் காலம்

ஐதர் அலி திருச்சூர் மாவட்டத்தின் வடக்காஞ்சேரியின் ஒற்றுப்பறாவை பூர்வீகமாகக் கொண்டவர் ஆவார். இவரது தந்தை மொயுதுத்தி, மாப்பிள்ளை பாட்டில் நிபுணராக இருந்தார். உள்ளூர் அளவிலான போட்டியில் "கல்லே கனிவிலே" என்ற மலையாளத் திரைப்படப் பாடலைப் பாடி பரிசை வென்றபோது, சிறிய ஐதர் அலியின் திறமையை கலை உலகம் முதலில் கவனித்தது. .  
இவருக்கு 11 வயதாக இருந்தபோது கேரள கலாமண்டலத்தில் சேர்ந்தார். இவர் ஒரு ஏழைக் குடும்பத்தைச் சேர்ந்தவர். இவரது பெற்றோர் சேர்க்கைக் கட்டணத்தை செலுத்த சிரமப்பட்டனர் - தற்செயலாக "ஒரு இந்து மற்றும் ஒரு கிறிஸ்தவர்" இவருக்கு கலை நிறுவனத்தில் சேர்க்க உதவினர். பின்னர் ஐதர் அலி தனது சுயசரிதையில் இதை நினைவு கூர்ந்தார்.
# கலாமண்டலம் ஐதர் அலி

## கலா மண்டலத்தில்

கலாமண்டலத்தில், கலாமண்டலம் நீலகண்டன் நம்பீசன், சிவராமன் நாயர் , கலாமண்டலம் கங்காதரன், மடம்பி சுப்பிரமணியன் நம்பூதிரி, கலாமண்டலம் சங்கரன் எம்ப்ராந்திரி மற்றும் கலாமண்டலம் திருர் நம்பீசன் போன்ற குருக்களிடமிருந்து இவர் பயிற்சி பெற்றார். தனது பாடத்திட்டத்தில் தேர்ச்சி பெற்ற சிறிது காலத்திலேயே, கலைத்துறையின் புரவலரான எம். கே. கே. நாயர் இவருக்கு கொச்சியில் அம்பலமேடுவில் உள்ள திருவிதாங்கூர் உரங்கள் மற்றும் இரசாயனங்கள் நிறுவனத்தின் கதகளி பள்ளியில் வேலை வழங்கினார்.  
ஐதர் அலி கலாமண்டலம் சங்கரன் எம்ப்ராந்திரி மற்றும் வெண்மணி அரிதாஸ் ஆகியோருடன் கதகளி இசையின் அழகியலை மாற்றியமைப்பதற்கும் அதை மிகவும் பிரபலப்படுத்துவதற்கும் முக்கியப் பங்கு வகித்தார். கதகளி மேடையில் மென்மையான, எளிதில் வளைந்து கொடுக்கும் மற்றும் பெருந்தொனியுள்ள குரலாலைத அலி ஆசீர்வதிக்கப்பட்டார். அவரது உணர்ச்சிபூர்வமான பாடல் கலாமண்டலம் கோபி போன்ற மேதைகளிடமிருந்து பாராட்டுக்களைப் பெற்றது. காட்சி முன் இல்லாமல், கதகளி இசையை சுதந்திரமான ஒரு நிகழ்ச்சிகளாக வழங்கிய முன்னோடிகளில் ஐதர் அலியும் ஒருவராவார். இவரது கண்டுபிடிப்பு இன்னும் மேடைகளில் தங்கியுள்ளது.
# கலாமண்டலம் ஐதர் அலி

## மதம்

நளினமாகவும் மென்மையாகவும் பேசும் கிருட்டிணனை நிஜ வாழ்க்கையில் காண வேண்டும் என்ற விருப்பத்தை ஐதர் அலி, வளர்த்துக் கொண்டார். ஆனால் அவ்வப்போது மத அடிப்படையில் தொழில்முறை அவமானங்களை சந்திக்க நேரிட்டது. ஏனெனில் கேரளாவில் உள்ள கோயில்களுக்கு (கதகளி நிகழ்ச்சிகள் நிகழ்த்தப்படும் மேடை) இந்து அல்லாதவர்களுக்கு தடைசெய்யப்பட்டுள்ளது. ஹரிப்பாட்டுக்கு அருகிலுள்ள ஒரு பழங்கால கோவிலின் கட்டுப்பாட்டில் இருந்தவர்கள் உண்மையில் கோயில் சுவரின் ஒரு பகுதியை கீழே தள்ளி, அங்குள்ள மேடையை ஐதர் அலிக்கு கதகளி நிகழ்ச்சியில் பாடுவதற்கு உதவியதை கதகளி ரசிகர்கள் நினைவு படுத்துகிறார்கள்.
# கலாமண்டலம் ஐதர் அலி

## இறப்பு

1990 களில், ஐதர் அலி, கதகளியில் காதல் / நாடகம் மற்றும் நடன அடர்த்தியான பாரம்பரியக் கதைகளை கையாள்வதில் இவரது நிபுணத்தும் புகழ் பெற்றது. ஆனால், இவரது வாழ்க்கை உச்சத்தில் இருந்தபோது, தனது சொந்த ஊருக்கு அருகிலுள்ள முல்லூர்கறாவில் தான் படித்த பள்ளிக்குச் செல்லும் வழியில் ஒரு சாலை விபத்தில் 2006 சனவரி 5 அன்று இந்த இசைக்கலைஞரின் உயிர் பறந்து போனது.  
ஐதர். அலியின் இசை, அடிப்படையில் குரல் அமைப்பு உச்சத்தில் கட்டமைக்கப்பட்டுள்ளது.(இது இந்துஸ்தானி அல்லது கசல் பாடுவது போன்றது), கதகளி இசைக்கலைஞர்களில் அடுத்த இரண்டு தலைமுறைகளில் இவரது குரல் வாழ்கிறது. அவர்களில் முதன்மையானவர் பாத்தியூர் சங்கரங்குட்டி ஆவார். இவரது இளமைக் காலத்தில் ஐதர் அலியுடன் நன்கு வளர்ச்சி பெற்றார். இவரிடம் ஐதர் அலியின் பாணியிலான ஒற்றுமையின் கோடுகளைக் கொண்டிருப்பதை கலாமண்டலம் ஹரீஷ் காண்கிறார்.
# மாப்பிளா பாடல்கள்

**மாப்பிளா பாட்டு** (Mappila songs) என்பது ஒரு முஸ்லீம் நாட்டுப்புற பாடல் வகையாகும். இது ஒரு மெல்லிசைக் கட்டமைப்பிற்குள் (இசால்), அரபு மொழியுடன் கூடிய மலையாளத்தின் பேச்சுவழக்கு மொழியில், கேரளா மலபார் மாப்பிளமார்கள் பாடுகின்றனர். மாப்பிளா பாட்டு ஒரு தனித்துவமான கலாச்சார அடையாளத்தைக் கொண்டுள்ளது. அதே நேரத்தில் கேரளாவின் கலாச்சார நடைமுறைகளுடன் நெருக்கமாகவும் இணைந்திருக்கிறது.  
இப்பாடல்களில் பெரும்பாலும் அரபு, மலையாளத்தைத் தவிர பாரசீகம், இந்துசுத்தானி மற்றும் தமிழ் மொழிகளில் இருந்து சொற்களைப் பயன்படுத்துகின்றன. ஆனால் இலக்கண தொடரியல் எப்போதும் மலையாளத்தை அடிப்படையாகக் கொண்டுள்ளது. இவர்கள் மதம், காதல், நையாண்டி மற்றும் வீரம் போன்ற கருப்பொருள்களைக் கையாளுகிறார்கள். பெரும்பாலும் பிறப்பு, திருமணம் மற்றும் இறப்பு போன்றச் சந்தர்ப்பங்களில் பாடப்படுகிறது. மாப்பிளா பாட்டு இன்று மலையாள இலக்கியத்தின் பாரம்பரிய அங்கமாக அமைந்துள்ளது. சிலர் மலையாள இலக்கியத்தின் மிகவும் பிரபலமான கிளையாக கருதுகிறார்கள். இது கேரளாவில் உள்ள அனைத்து மலையாள சமூகங்களும் கர்நாடகாவின் பேரி பேசும் சமூகங்களும் பழக்கமானது.
# மாப்பிளா பாடல்கள்

## வரலாறு

மாப்பிளா பாட்டு ஏழு நூற்றாண்டுகளுக்கும் மேலாக புழக்கத்தில் உள்ளது. முதல் தேதியிட்ட படைப்பு முகைதீன் மாலை என்ற வகை கி.பி 1607 இல் காதி முகம்மதுவால் வழங்கப்பட்டது. அதன்பிறகு இந்த வகையில் ஏராளமான இலக்கியப் உருப்படிகள் தயாரிக்கப்பட்டன; ஒரு அமைப்பின் கணக்கெடுப்பின்படி, இந்த 1600 க்கும் மேற்பட்ட பாடல்கள், முழுமையான அல்லது துண்டு துண்டாக, 1976 வாக்கில் அறியப்பட்டன எனத் தெரிய வருகிறது. பல நூற்றாண்டுகளாக, மலபார் மாப்பிளமார்களின் வாழ்க்கையில் மத மற்றும் அரசியல் சூழல்களுக்கு ஏற்ப பல்வேறு வகையான மாப்பிளா பாட்டுகள் இயற்றப்பட்டன. ஆரம்ப நூற்றாண்டுகள் முதன்மையாக பக்தி படைப்புகளை அடிப்படையாகக் கொண்டிருந்தன. காலனித்துவ சகாப்தம் பதப்பாட்டு எனப்படும் போர் பாடல் வகையால் குறிக்கப்பட்டது. பல நூற்றாண்டுகளில் காதல் கதைப்பாடல்கள் மற்றும் திருமண பாடல்கள் முதல் தத்துவ சிந்தனைகள், கடல் பயணங்கள் மற்றும் வெள்ள சோதனைகள் வரை பல வகைகளும் வளர்ந்தன.
# மாப்பிளா பாடல்கள்

## வரலாறு

### ஆரம்பகால படைப்புகள்

மாப்பிளாப்பாட்டில் முதன்முதலில் தேதியிட்ட படைப்புகள் 17 ஆம் நூற்றாண்டைச் சேர்ந்தவை மற்றும் முதன்மையாக மாலை வகையைச் சேர்ந்தவையாகும்.
# மாப்பிளா பாடல்கள்

## வரலாறு

### ஆரம்பகால படைப்புகள்

#### மாலைப்பாட்டு

பொதுவாக அரபி-மலையாள எழுத்துகளில் எழுதப்பட்ட மாப்பிளா பாடல்களின் *மாலை* வகை, உயர் ஆன்மீக செல்வாக்கை பெற்றதாகக் கருதப்பட்ட இசுலாத்தின் பக்தியுள்ள ஆளுமைகளைப் பாராட்டுகிறது. பொதுவாக, இதுபோன்ற பெரும்பாலான படைப்புகள் சூஃபி புனிதர்களின் (*ஆலியா*) வாழ்க்கையில் கருப்பொருளாக இருந்தன. இந்த பாடல்களில் பெரும்பாலானவை இந்த புனிதர்களின் "தெய்வத் தன்மையுள்ள" செயல்களை விவரிக்கின்றன. மாப்பிளமார்களிடையே சூபித்துவம் வலுவான இடத்தைப் பெற்ற சகாப்தத்தில் பாடல்கள் பிரபலமடைந்தன. ஒவ்வொரு மாலாவும் பெரும்பாலும் தரிகாத் என்று அழைக்கப்படும் ஒரு சூபி ஒழுங்கின் தலைவருடன் ஒத்திருந்தது. அவர் கவிதைகளில் ஏராளமாக புகழப் பட்டார். பெரும்பாலும் மனித சக்திக்கு அப்பாற்பட்ட செயல்களை செய்கிறார். இவற்றில் பிரபலமானவை முகைதீன் மாலை, இரிபாய் மாலை, சாதுலி மாலை, அச்மீர் மாலை மற்றும் நபீசாத் மாலை போன்றவை. இவை ஒவ்வொன்றும் அந்தந்த சூபி கட்டளைகளுடன் ஒத்திருந்தன. கடைசியாக எகிப்தின் சூபி துறவி நபீசதுல் மிச்சிரியாவைப் பற்றியது, பொதுவாக சயீதா நபீசா என்று அழைக்கப்படுகிறது.  
17 ஆம் நூற்றாண்டு மாலாப்பாட்டு வகையின் பிற பிரபலமான படைப்புகளின் தொகுப்பைக் கண்டது. அதாவது *அகமதுல் கபீரின்* *இரிபாய் மாலை* (1623), *உச்வத் மாலை* (1628) மற்றும் *மனந்தகத்து குஞ்ஞிகோய தங்கள்* எழுதிய *வலியா நசீகத் மாலை* (1674).
# பிராந்திய இயற்கை வரலாற்று அருங்காட்சியகம், மைசூர்

**பிராந்திய இயற்கை வரலாற்று அருங்காட்சியகம், மைசூர் (Regional Museum of Natural History, Mysore) இந்தியாவின்** கர்நாடக மாநிலத்தில் மைசூரில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் தெற்கு பிராந்தியத்தில் காணப்படுகின்ற தாவரங்கள், விலங்குகள் மற்றும் புவியியல் பற்றிய காட்சிப்பொருள்கள் இங்கு காட்சிப்படுத்தப்பட்டுள்ளன.
# பிராந்திய இயற்கை வரலாற்று அருங்காட்சியகம், மைசூர்

## சிறப்பு

தேசிய அளவிலான நிறுவனம் என்ற முக்கியத்துவத்தினை வெளிப்படுத்தும் வகையில், தேசிய இயற்கை வரலாற்று அருங்காட்சியகம் நாட்டின் பல்வேறு பகுதிகளில் பிராந்திய மாநில அளவிலும், பிராந்திய அளவிலும் அலுவலகங்களை அமைக்கவேண்டும் என்று ஏழாம் திட்டத்தில் அரசு முடிவெடுத்ததன் அடிப்படையிலும், சுற்றுச்சூழல் விழிப்புணர்வினைக் கொணரும் வகையிலும் அமைக்க முடிவெடுத்ததன் அடிப்படையில் இந்த அருங்காட்சியகம் அமைக்கப்பட்டது.
# பிராந்திய இயற்கை வரலாற்று அருங்காட்சியகம், மைசூர்

## விளக்கம்

மைசூரில் உள்ள பிராந்திய இயற்கை வரலாற்று அருங்காட்சியகம் 20 மே 1995 ஆம் நாளன்று திறந்து வைக்கப்பட்டது. இந்த அருங்காட்சியகத்தின் நிர்வாகத்தை இந்திய அரசு, சுற்றுச்சூழல் மற்றும் வனத்துறை அமைச்சகம் கவனித்து வருகிறது. இந்த அருங்காட்சியகம் கரஞ்சி ஏரியின் கரையில் அமைந்துள்ளது. இதன் பின்னணியில் சாமுண்டி மலைகளைக் காண முடியும். இது இப்போது நகரத்தின் ஒரு முக்கியமான அடையாளமாகக் கருதப்பட்டு வருகிறது. இந்த அருங்காட்சியகம் இந்தியாவின் தெற்கு பிராந்தியத்தின் தாவரங்கள், விலங்குகள் மற்றும் புவியியல் தொடர்பான கூறுகளை காட்சிப்படுத்தி வைத்துள்ளது. தாவரங்கள் மற்றும் விலங்குகளுக்கிடையேயான சுற்றுச்சூழல் தொடர்பை சித்தரிப்பதோடு இயற்கையும் இயற்கை வளங்களையும் பாதுகாப்பது தொடர்பான கூறுகளையும் காட்சிப்பொருள்களாகக் காட்சிப்படுத்தியுள்ளது. பார்வை குன்றிய மாணவர்கள் வளாகத்தில் காட்சிப்படுத்தப்பட்டுள்ள விலங்குகளை உணரும் வகையில் உள்ளன. இந்த அருங்காட்சியகம் பள்ளிகளுக்கு ஒரு வகையான செயல்பாட்டை வழங்குகிறது. மேலும் சுற்றுச்சூழல் தொடர்பான விழிப்புணர்வை ஊக்குவிப்பதில் முக்கியமான பங்கினை வகிக்கிறது.
# பிராந்திய இயற்கை வரலாற்று அருங்காட்சியகம், மைசூர்

## காட்சிக்கூடங்கள்

தற்காலிகச் சூழலுக்கு ஏற்றவான கண்காட்சிகள் அவ்வப்போது இங்கு நடத்தப்படுகின்றன. மேலும் தினமும் இங்கு இயற்கை வரலாறு, குறிப்பாக சுற்றுச்சூழல் மற்றும் வனங்கள் தொடர்பான திரைப்படங்கள் இங்கு திரையிடப்படுகின்றன. இப்படங்கள் காலை 11.00 முதல் 12.00 வரையிலும், மதியம் 3.00 முதல் 4.00 வரையிலும் திரையிடப்படுகின்றன. இங்குள்ள *உயிரியல் பன்முகத்தன்மை* காட்சியகம் பல பிரிவுகளைக் கொண்டுள்ளது. முதல் பிரிவானது மேற்குத் தொடர்ச்சி மலைகளுக்கு சிறப்பு முக்கியத்துவம் அளிக்கிறது. இது இந்தியாவின் தெற்கு பிராந்தியத்தின் பல்லுயிர் தன்மையைக் கொண்ட கூறுகளைக் காட்சிப்படுத்துகிறது. அடுத்த பிரிவானது வெப்பமண்டல மழைக்காடுகள், அவற்றைக் கொண்ட நாடுகள், அவற்றின் பன்முகத்தன்மை மற்றும் உலகளாவிய நன்மைகளை எடுத்துரைக்கும் வகையில் உள்ள காட்சிப்பொருள்களைக் கொண்டு அமைந்துள்ளது, அடுத்த பிரிவு பகுதி ஈரநிலங்கள் மற்றும் சதுப்புநில காடுகளின் முக்கியத்துவம் குறித்து எடுத்துக்கூறுகிறது. அடுத்த பிரிவு ஒரு கடல் வாழ்விடத்தின் டியோராமாவை சித்தரிக்கிறது. கடைசி பிரிவில் அழிவு இயற்கை பன்முகத்தன்மைக்கு எதிராக எச்சரிக்கை விடுக்கும் வகையில் அதிக எண்ணிக்கையிலான கண்காட்சிப்பொருள்களை கொண்டு அமைந்துள்ளது. *யுகங்கள் வழியாக வாழ்க்கை* என்பது நடைப்பயண சுரங்கப்பாதை வடிவில் அமைந்துள்ளது. இந்தப் பிரிவானது வாழ்க்கையின் பரிணாமத்தை சித்தரிக்கும் வகையில் அமைந்துள்ளது. *கண்டுபிடிப்பு மையம்* ஒரு கண்டுபிடிப்பு அறை, ஒரு கணினி அறை, ஒரு விவேரியம் மற்றும் ஒரு சிறிய வானிலை நிலையம் ஆகியவற்றைக் கொண்டு அமைந்துள்ளது. கண்டுபிடிப்பு அறையில் காட்சிப்படுத்தப்பட்டுள்ள மாதிரிகளை குழந்தைகள் எளிதில் கையாள முடியும். அதுபோல ஆய்வு செய்யலாம் மற்றும் படிக்கவும்கூட செய்யலாம். ஒரு மினி தியேட்டர், ஒலி அரங்கம் ஆகியவை இங்கு உள்ளன. உயிரியல்பு கணினி அறை ஒரு உயர்நிலைப் பள்ளி அல்லது கல்லூரி நிலையில் மல்டிமீடியா நுட்பங்கள் மூலமாக உயிரியலைப் படிக்க உதவுகிறது.
# பிராந்திய இயற்கை வரலாற்று அருங்காட்சியகம், மைசூர்

## தாவரவியல் பூங்கா

அருங்காட்சியகத்தின் தரை தளத்தில் ஒரு சிறிய தாவரவியல் பூங்கா உள்ளது. அந்த தாவரவியல் பூங்காவில் உள்ளூர் மரங்கள் மற்றும் ஆயுர்வேத மருத்துவத்தில் பயன்படுத்தப்படுகின்ற தாவரங்களின் தொகுப்புகள் காணப்படுகின்றன.  
பூங்காவில் பார்வைக் குன்றியோர் பயன்படுத்தும் வகையில் வடிவமைக்கப்பட்ட ஒரு விளக்கப் பிரிவு அமைந்துள்ளது. பிரெய்லி எழுத்து முறையில் படிப்பதற்கான வாய்ப்பு உள்ளது. மேலும் அங்கு ஒரு நீர் மூழ்கி பாலம் உள்ளது. நீர்வாழ் தாவரங்கள் மற்றும் மீன்களின் "நீரில் நடந்து" செல்வது போன்ற அனுபவத்தை அனைவரும் பெற முடியும் வகையில் அது அமைந்துள்ளது. அருங்காட்சியக காப்பாட்சியர்கள் இந்தப் பிரிவினை "இந்தியாவில் பார்வையற்றோருக்கான முதல் அருங்காட்சியக தோட்டம்" என்று விவரிக்கிறார்கள்.
# பிராந்திய இயற்கை வரலாற்று அருங்காட்சியகம், மைசூர்

## பார்வையாளர்கள் நேரம்

இந்த அருங்காட்சியகம் திங்கட்கிழமை தவிர பிற நாள்களில் பார்வையாளர்களுக்காக திறந்துவைக்கப்படுகிறது. பார்வை நேரம் காலை 10.00 மணி முதல் மாலை 6.00 மணி வரை ஆகும். இதனைச் சுற்றிப் பார்க்க 1 மணி நேரம் முதல் 2 மணி நேரம் வரை ஆகலாம்.
# கலாமண்டலம் சங்கரன் எம்ப்ராந்திரி

**காலமண்டலம் சங்கரன் எம்ப்ராந்திரி** (Kalamandalam Sankaran Embranthiri ) (1944-2007) இவர் தென்னிந்தியாவின் கேரளாவிலிருந்து பாரம்பரிய நடன-நாடகத்திற்கான பாடல்களை வழங்குவதில் ஒரு புதிய அலையைத் தொடங்கிய பெருமைக்குரிய கதகளி இசைக்கலைஞர்களில் ஒருவராவார்.. அவரது சுருதி சீரமைக்கப்பட்ட இசை ஒரு இனிமையான குரலால் பளபளத்தது, மூன்று அடியை எளிதில் சென்றடைந்தது. மேடை நடவடிக்கைகளையும் கட்டுப்படுத்தியது, இது இவருக்கு பெரும் ரசிகர்களைப் பெற்றுத்தந்தது. 1990 ஆம் ஆண்டில் அவரது வடிவம் திடீர் பின்னடைவைப் பெற்றது. அவர் ஒருபோதும் மீட்க முடியாத ஒரு பெரிய வியாதியை சந்தித்தார்.
# கலாமண்டலம் சங்கரன் எம்ப்ராந்திரி

## இளமைக் காலம்

மலபாரில் உள்ள மலப்புறம் மாவட்டத்தின் வெள்ளையூர் கிராமத்தில் எம்ப்ராந்திரி பிறந்தார். பள்ளிப்படிப்பை முடித்த பின்னர், கோவிந்த பிசரோடி என்ற உள்ளூர் ஆசிரியரிடமிருந்து பாரம்பரிய கர்நாடக இசையை கற்றுக்கொண்டார். பதின்ம வயது சங்கரன் 1958 இல் கேரள கலாமண்டலத்தில் சேர்ந்தார். மாதம்பி சுப்ரமணியன் நம்பூதிரி, கலாமண்டலம் திருர் நம்பீசன் மற்றும் கலாமண்டலம் ஐதர் அலி ஆகியோர் அதே ஆண்டில் கலாமண்டலத்தில் இணைந்தனர். இந்த நிறுவனத்தில் இவரது கதகளி இசை ஆசிரியர்கள் கலாமண்டலம் நீலகண்டன் நம்பீசன், கலாமண்டலம் கங்காதரன், சிவராமன் நாயர் மற்றும் மாதவ பணிக்கர். ஆகியோர்.  
எம்ப்ராந்திரி தனது மாணவப் பருவத்தில் குறிப்பாக நம்பிக்கைக்குரிய பாடகர் அல்ல. ஆனால் கலாமண்டலத்தில் தனது பயிற்சியை முடித்தவுடனேயே இவரது இனிமையான, உணர்ச்சி நிறைந்த குரல் மற்றும் தெளிவான கற்பனையால் கவனிக்கத் தொடங்கினார். தெற்கு திருவிதாங்கூர்<nowiki/>பிராந்தியத்தில் இவர் மேடைகளைக் கண்டுபிடிக்கத் தொடங்கியதைப் போலவே, இவர் முதலில் 1965 ஆம் ஆண்டில் இரிஞ்சாலக்குவைச் சேர்ந்த உன்னாய் வாரியர் சமாரக கலா நிலையத்தில் பணிபுரிந்தார். பின்னர் 1970 இல், கொச்சிக்கு அருகிலுள்ள திருவிதான்கூர் உரங்கள் மற்றும் இரசாயனங்கள் நிறுவனத்தின் (FACT) கதகளி பள்ளியில் சேர்ந்து, பின்னர் கதகளி இசை ஆசிரியராக ஓய்வு பெற்றார் .
# கலாமண்டலம் சங்கரன் எம்ப்ராந்திரி

## திறமை

1970 களின் முற்பகுதியில் எம்ப்ராந்திரி தொழில்முறை முக்கியத்துவத்திற்கு உயர்ந்தது. அந்தக் காலத்தின் பொதுவான அழகியலுக்கு ஏற்ற குரல் கலாச்சாரத்தைப் பின்பற்றி தன்னைப் புதுப்பித்துக் கொண்டார். இவரது பாடலில் ஒரு கவர்ச்சியான முறையீடு இருந்தது. அது இவருக்கு மக்களிடமிருந்து ரசிகர்களைப் பெற்றது. இது, முன்னணி இசைக்கலைஞராக ( *பொன்னானி பகவதர்* ) நிகழ்ச்சியை தொகுத்து வழங்குவதற்கான திறனுடன் இணைந்து, கலாமண்டலம் கிருட்டிணன் நாயர், கலாமண்டலம் கோபி, கலாமண்டலம் ராமன்குட்டி நாயர் மற்றும் கோட்டக்கல் சிவராமன் போன்ற மேதைகளின் நம்பிக்கையை வென்றது.  
எம்ப்ராந்திரியின் புதின காட்சி பாணி இவரது சமகால பாடகர்கள், முக்கியமாக கலாமண்டலம் ஐதர் அலி மற்றும் கலாமண்டலம் அரிதாஸ் ஆகியோருக்கு உத்வேகம் அளித்தது . அரிதாசிடம், இவர் ஒரு சரியான உடன் பாடும் பாடகரை கண்டுபிடித்தார். கலை வடிவத்திலிருந்து ஒரு பத்தாண்டு கால இடைவெளிக்குப் பிறகு கதகளிக்கு அரிதாஸ் திரும்பி வந்த உடனேயே அவரை தனது சிறகுகளின் கீழ் கொண்டு சென்றார்.
# கலாமண்டலம் சங்கரன் எம்ப்ராந்திரி

## நோய் தாக்கம்

ஆகஸ்ட் 1990 இல், எம்ப்ராந்திரி கடுமையாக நோய்வாய்ப்பட்டார், அடுத்த ஆண்டு இவருக்கு சிறுநீரக மாற்று அறுவை சிகிச்சை தேவைப்பட்டது. அவர் சில மாதங்களுக்குப் பிறகு கதகளிக்குத் திரும்பினார். ஆனால் எப்போதாவது அவரது விண்டேஜ் வடிவத்திற்கு உயர்ந்தார். பத்தாண்டுகால கடுமையான நீரிழிவு நோயினால் பாதிக்கப்பட்டு இவரது வலது காலை வெட்ட வேண்டியதாகியது. ஆனால் ஒரு உறுதியான எம்ப்ராந்திரி பாடகராக இருக்க முடிவெடுத்தார். கதகளி மேடையின் ஒரு மூலையில் சக்கர நாற்காலியில் அமர்ந்தார்.  
புகழ்பெற்ற குருவாயூர் கோவிலில் கிருட்டிணரின் தீவிர பக்தரான எம்ப்ரந்திரி, "அஜிதா ஹரே" மற்றும் "பரி பாஹிமாம் ஹரே" ஆகியவற்றை அவரது வெற்றி வரிசையை மற்றவர்களிடையே கொண்டு சென்றார். மேடையில் நடனக் கலைஞர்கள் இல்லாமல் பல கதகளி பாடல் கச்சேரிகளையும் (கருவி ஆதரவுடன்) நடத்தினார். இவர் பல ஜுகல்பந்தி நிகழ்ச்சிகளிலும் கலந்து கொண்டா., கர்நாடக மற்றும் இந்துஸ்தானி இசைக் கலைஞர்களான நெய்யாட்டிங்கரா வாசுதேவன், சிறீவல்சன் ஜே மேனன் மற்றும் ரமேஷ் நாராயண் ஆகியோருடன் மேடையைப் பகிர்ந்து கொண்டார்.
# கலாமண்டலம் சங்கரன் எம்ப்ராந்திரி

## விருதுகள்

கேரள சங்கீத நாடக அகாடமி கூட்டாளர் விருதைப் பெற்ற ஒரு வருடம் கழித்து 2003 ஆம் ஆண்டில் மதிப்புமிக்க சுவாதி சங்கீத புரஸ்காரத்திற்கு எம்ப்ராந்திரி தேர்ந்தெடுக்கப்பட்டார்.
# கலாமண்டலம் சங்கரன் எம்ப்ராந்திரி

## இறப்பு

எம்ப்ரந்திரி எம்ப்ரந்திரி 2007 நவம்பர் 14 அன்று, ஆலுவாவில் ஒரு மருத்துவமனையில் இறந்தார்.
# சங்கரா கண் மருத்துவமனை

**சங்கரா கண் மருத்துவமனை** **(Sankara Eye Hospital)** என்பது, இலாப நோக்கற்ற அறக்கட்டளை அல்ல. இது மலிவு கண் பராமரிப்பு மற்றும் இந்தியாவில் குணப்படுத்தக்கூடிய கண் குருட்டுத்தன்மையை அகற்றுவதை நோக்கமாகக் கொண்டுள்ளது. தமிழ்நாட்டின் கோயம்புத்தூரில் தலைமையகத்தை கொண்ட சங்கரா கண் மருத்துவமனை, இந்தியாவின் மிகப்பெரிய சமூக கண் பராமரிப்பு வழங்குநர்களில் ஒன்றாகும். நாடு முழுவதும் பத்து சிறப்பு கண் பராமரிப்பு மருத்துவமனைகள் ஆண்டுதோறும் 1,50,000 இலவச கண் அறுவை சிகிச்சைகள் செய்கின்றன.  
இந்த மருத்துவமனை 80:20 வணிக மாதிரியைப் பின்பற்றுகிறது. இதில் நாட்டின் கிராமப்புறங்களில் இருந்து 80 சதவீத நோயாளிகள் இலவசமாக சிகிச்சை பெறுகின்றனர். மீதமுள்ள 20 சதவீதம் பேர் சமூகத்தின் பணக்காரர்கள் மற்றும் நடுத்தர வருமான பிரிவினர் ஆவார்கள். இந்த 20 சதவீதம் பேர், அவர்களின் சிகிச்சைக்கு பணம் செலுத்துகிறார்கள். இதன்மூலம் இலவச அறுவை சிகிச்சைகளுக்கு குறுக்கு மானியம் வழங்குவதோடு மருத்துவமனையை தன்னிறைவு பெறச் செய்கிறது. 2013 ஆம் ஆண்டில், சங்கரா மருத்துவமனை, தனது ஒரு மில்லியன் இலவச கண் அறுவை சிகிச்சையை நடத்தியது.
# சங்கரா கண் மருத்துவமனை

## வரலாறு

இந்த அமைப்பை, கோயம்புத்தூரின் ஆரம்பகால மருத்துவர்களில் ஒருவரான மருத்துவர், ஆர். வி. ரமணியும் அவரது மனைவி மருத்துவர் ராதா ராமணியும் ஆரம்பித்தனர். சங்கரா கண் அறக்கட்டளையின் தோற்றத்தை ஸ்ரீ காஞ்சி காமகோடி மருத்துவ அறக்கட்டளையில் காணலாம். இயக்கத்தின் ஆரம்ப 5 ஆண்டுகளில், கௌரவ மருத்துவர்கள் குழு மெதுவாக விரிவடைந்தது. மேலும் பல்வேறு சிறப்பு மருத்துவங்களைச் சேர்ந்த 75 ஆலோசகர்கள் ஒரு கௌரவ திறனில் அணியில் சேர முன்வந்தனர். 1982ஆம் ஆண்டு வாக்கில், அறக்கட்டளையின் நடவடிக்கைகள் கணிசமாக வளர்ந்தன. மேலும் 1985 ஆம் ஆண்டில், சமூக கண் பராமரிப்பை முக்கிய சிறப்பு நடவடிக்கையாக, அறக்கட்டளை அடையாளம் கண்டது. மறைந்த என். நடராஜன் மற்றும் குடும்பத்தினர் நன்கொடையளித்த நிலத்தில் கோயம்புத்தூர் சிவானந்தபுரத்தில் சங்கரா கண் மருத்துவமனை நிறுவப்பட்டது.
# சங்கரா கண் மருத்துவமனை

## வரவிருக்கும் திட்டங்கள்

80:20 மாதிரியின் அடுத்த மூன்று பிரதிகள் “வந்தேமாதரம்” என்ற தலைப்பில் உள்ளது. இது ஜெய்ப்பூர் - ராஜஸ்தான், இந்தூர் - மத்திய பிரதேசம், ஹைதராபாத் - தெலுங்கானா, கஞ்சம் - ஒடிசா மற்றும் மும்பை - மகாராஷ்டிரா போன்ற இடங்களில் மருத்துவமனை அமைக்க ஏற்படுத்தப்பட்ட திட்டமாகும்.
# சங்கரா கண் மருத்துவமனை

## இதனையும் காண்க

- அரவிந்த் கண் மருத்துவமனை
- சங்கர நேத்ராலயா
- அகர்வால் கண் மருத்துவமனை
# கலாமண்டலம் அரிதாஸ்

**கலாமண்டலம் அரிதாஸ்** (Kalamandalam Haridas) (பிறப்பு: 1946 செப்டம்பர் 15 - இறப்பு: 2005 செப்டம்பர் 17) இவர் ஒரு புகழ்பெற்ற கதகளி இசைக்கலைஞர் ஆவார். இவர் பாடங்களை வெளிப்படுத்தியதற்காக அல்லது பாரம்பரிய கேரள நடன-நாடகத்தின் கதாபாத்திரங்களுக்கான பின்னணி பாடல்களால் குறிப்பிடப்பட்டார்.
# கலாமண்டலம் அரிதாஸ்

## இளமைக் காலம்

கொச்சியின் ஆலுவாவிற்கு கிழக்கே வெல்லரப்பிள்ளி கிராமத்தில் இலக்கிய புகழ் பெற்ற நம்பூதிரி மாளிகையான வென்மணி மனையில் பிறந்த அரிதாஸ், அருகிலிருக்கும் அகவூர் மனையில் பாரம்பரிய நடன-நாடகத்தின் நிகழ்ச்சிகளைப் பார்த்து கதகளி மீது ஆர்வத்தை வளர்த்துக் கொண்டார். முண்டக்கல் சங்கர வாரியர் இவருக்கு இசையின் அடிப்படைகளை கற்றுக் கொடுத்தார். ருக்மணி சுயம்வரம் மற்றும் குசேலவிருத்தம் போன்ற கதைகளிலிருந்து அவர் பாடங்களை கற்றுக்கொண்டார்.
# கலாமண்டலம் அரிதாஸ்

## கலாமண்டலத்தில்

1960 ஆம் ஆண்டில், கேரள கலாமண்டலத்தில் சேர்ந்தார். முன்னணி கதகளி இசைக்கலைஞர்களான கலாமண்டலம் நீலகண்டன் நம்பீசன், சிவராமன் நாயர் மற்றும் கலாமண்டலம் கங்காதரன் நாயர் ஆகியோரின் கீழ் இசையைக் கற்றுக்கொண்டார். நிறுவனத்தில் கலாமண்டலம் கங்காதரன் ஆசிரியரானபோது இவர் முதல் மாணவர் ஆனார். அரிதாஸ் கலாமண்டலத்தில் தங்கியிருந்த காலத்தில் மிகவும் திறமையான மாணவனாக அறியப்பட்டார். கதகளி இசைப் பிரிவில் கலாமண்டலம் சங்கரன் எம்ப்ராந்திரி, மாதம்பி சுப்ரமண்யன் நம்பூதிரி, கலாமண்டலம் ஐதர்அலி மற்றும் கலாமண்டலம் சுப்ரமண்யன் ஆகியோர் அரிதாஸுக்கு நேரடி மூத்தவர்கள் ஆவார்கள்.  
1968 ஆம் ஆண்டில், கலாமண்டலத்தில் படிப்பை முடித்த இவர் பிரபலமான நடன கலைஞரான மிருணாளினி சாராபாய்அகமதாபாத்தில் அமைத்த ஒரு பிரபலமான கலைநிகழ்ச்சி நிறுவனமான தர்ப்பனாவில் இசை ஆசிரியராக சேர்ந்தார். விந்திய மலைத்தொடர்களுக்கு அப்பாற்பட்ட இந்த நிலைப்பாடு இவரை பாரம்பரிய இந்துஸ்தானி இசை உட்பட வட இந்திய மொழிகளின் பல்வேறு பாணிகளுக்கு வெளிப்படுத்தியது. இது பிற்காலங்களில் கதகளி பாடகராக அவரது கண்டுபிடிப்புகளுக்கு ஏற்ற இசை காப்புப்பிரதியாக மாறியது.  
ஒரு தசாப்தத்திற்குப் பிறகு, 1978 ஆம் ஆண்டில், திருவனந்தபுரத்தில் மார்கியில் இசை ஆசிரியர் பதவியை பெற்றபோது, நல்ல நிலைக்குத் திரும்புவதற்கான தனது இலட்சியத்தை அரிதாஸ் நிறைவேற்றினார். பின்னர் அவர் மூன்று தசாப்தங்களாக அங்கு பணியாற்றினார்.  
அரிதாஸ், கதகளி உலகிற்கு திரும்பியதும், மேடையில் உடன் பாடுபவராக தொடங்கினார். முதன்மையான நட்சத்திர இசைக்கலைஞர் எம்ப்ராந்திரி, இவரை தனது சிறகுகளின் கீழ் வளர்த்தார். இறுதியில் இவரது மெல்லிசைக் குரல், பாடல் வரிகளின் தெளிவான விளக்கம் மற்றும் நண்பர்கள் மற்றும் ஐதர் அலி போன்ற மூத்த சக ஊழியர்களின் ஆதரவு ஆகியவை ஒரு சிறந்த முன்னணி பாடகராக உயரும் திறனை வெளிப்படுத்தின. தென்னிந்திய பாரம்பரிய கர்நாடக இசையின் கனமானமைக்ரோடோன் குரல் கலாச்சாரத்தை அதில் புகுத்தும்போது கூட, கதகளி இசைக் காட்சியின் அத்தியாவசிய உணர்ச்சி நிறைந்த சோபனம் பாணியைத் தக்க வைத்துக் கொண்டார்.  
அரிதாஸ் தனது செல்வாக்கு மிக்க காலத்தில், கலாமண்டலம் கோபி, கலாமண்டலம் ராமன்குட்டி நாயர், கோட்டக்கல் சிவராமன் மற்றும் கலாமண்டலம் வாசு பிசரோடி போன்ற எமேதைகளின் விருப்பமான குரல் இசைக்கலைஞர்களில் ஒருவராக இருந்தார் .
# கலாமண்டலம் அரிதாஸ்

## திரைப்படங்களில்

அரிதாஸ் இரண்டு மலையாளத் திரைப்படங்களில் நடித்துள்ளார். சுவாகம் மற்றும் வானப்பிரஸ்தம், இவை இரண்டும் ஷாஜி என். கருண் இயக்கியது. இவர் ஒரு சில தொலைக்காட்சித் தொடர்களிலும் தோன்றியுள்ளார்.
# கலாமண்டலம் அரிதாஸ்

## இறப்பு

திருவனந்தபுரத்தில் உள்ள மருத்துவமனையில் கடுமையான கல்லீரல் பிரச்சினையால் அரிதாஸ் இறந்தார்.
அரிதாஸுக்கு சரஸ்வதி என்ற மனைவியும், நடிகர் சரத் மற்றும் அரித் என்ற இரு மகன்களும் இருக்கின்றனர்.
# கலாமண்டலம் அரிதாஸ்

## ஆளுமை

அரிதாஸின் சுயசரிதை, "பாவ காயகன்" என்ற பெயரில் ரெயின்போ புத்தகம் வெளியிட்டுள்ளது. டாக்டர் என்.பி. விஜயகிருஷ்ணன் இதன் ஆசிரியராவார். 2012 ஆம் ஆண்டு எடுக்கப்பட்ட 'சித்தரஞ்சினி: ரிமெம்பரிங் தி மேஸ்ட்ரோ', என்ற ஆவணப்படம் அரிதாஸின் இசை வாழ்க்கையை மையமாகக் கொண்டுள்ளது.
# ராசி வான் டெர் டசென்

**ஹென்ட்ரிக்** " **ராசி** " **வான் டெர் டஸ்ஸன்** (பிறப்பு: பிப்ரவரி 7, 1989) ஒரு தென்னாப்பிரிக்க துடுப்பாட்ட வீரர். இவர் தென்னாப்பிரிக்கத் துடுப்பாட்ட அணிக்காக பன்னாட்டுப் போட்டிகளிலும் உள்ளூர்ப் போட்டிகளில் ஹைவெல்ட் லயன்ஸ் துடுப்பாட்ட அணிக்காகவும் விளையாடி வருகிறார். 2018 *தென்னாப்பிரிக்க துடுப்பாட்ட ஆண்டுவிழாவில்*, இவர் ஆண்டின் ஐந்து துடுப்பாட்ட வீரர்களில் ஒருவராக தேர்வு செய்யப்பட்டார். ஆகஸ்ட் 2019இல், கிரிக்கெட் தென்னாப்பிரிக்காவின் விருது வழங்கும் விழாவில் ஆண்டின் பன்னாட்டு ஆண்கள் அறிமுக வீரராக தேர்வு செய்யப்பட்டார். அதே மாதத்தின் பிற்பகுதியில், கிரிக்கெட் தென்னாப்பிரிக்கா அவருக்கு 2019–20 பருவத்துக்கான மைய ஒப்பந்தத்தை வழங்கியது.
# ராசி வான் டெர் டசென்

## பன்னாட்டுப் போட்டிகள்

செப்டம்பர் 2018இல், சிம்பாப்வேக்கு எதிரான தென்னாப்பிரிக்காவின் பன்னாட்டு இருபது20 (இ20ப) தொடருக்கான அணியில் இவர் இடம்பெற்றார். அதைத்தொடர்ந்து 9 அக்டோபர் 2018 அன்று நடந்த சிம்பாப்வேக்கு எதிராக போட்டியில் தென்னாப்பிரிக்காவுக்காக இ20ப போட்டிகளில் அறிமுகமானார். 2019 ஜனவரியில், பாகிஸ்தானுக்கு எதிரான தொடருக்கான தென்னாப்பிரிக்காவின் ஒருநாள் பன்னாட்டு (ஒநாப) அணியில் இவர் இடம்பெற்றார். பிறகு ஜனவரி 19, 2019 அன்று நடந்த பாகிஸ்தானுக்கு எதிரான போட்டியில் தென்னாப்பிரிக்காவுக்காக ஒநாப போட்டிகளில் அறிமுகமானார். அறிமுகப் போட்டியில், வான் டெர் டசென் தனது முதல் ஒருநாள் நூறைப் பெற ஏழு ஓட்டங்கள் குறைவாக இருந்த நிலையில் 93 ஓட்டங்களுக்கு வீழ்ந்தார். மூன்று நாட்களுக்குப் பிறகு கிங்ஸ்மீட் அரங்கில் ஆட்டமிழக்காமல் 80 ஓட்டங்கள் எடுத்தார். ஐந்து ஒருநாள் போட்டிகள் கொண்ட தொடரில் இவர் மொத்தம் 241 ஓட்டங்கள் எடுத்து 120.5 என்ற சராசரியுடன் தொடரை முடித்தார். ஏப்ரல் 2019இல், 2019 துடுப்பாட்ட உலகக் கோப்பைக்கான தென்னாப்பிரிக்காவின் அணியில் இடம்பெற்றார். 2019 டிசம்பரில், இங்கிலாந்துக்கு எதிரான தொடருக்கான தென்னாப்பிரிக்காவின் தேர்வு அணியில் அவர் இடம் பெற்றார். இவர் டிசம்பர் 26, 2019 அன்று இங்கிலாந்துக்கு எதிராக நடந்த போட்டியில் தென்னாப்பிரிக்காவுக்காக தேர்வுப் போட்டிகளில் அறிமுகமானார்.